**DOLOŽKA ZLUČITEĽNOSTI**

**právneho predpisu s právom Európskej únie**

**1. Predkladateľ právneho predpisu:** poslankyne Národnej rady Slovenskej republiky Zuzana Števulová a Lucia Plaváková

**2. Názov návrhu právneho predpisu:** Návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov

**3. Problematika návrhu právneho predpisu:**

a) nie je upravená v práve Európskych spoločenstiev

b) nie je obsiahnutá v práve Európskej únie

c) nie je obsiahnutá v judikatúre Súdneho dvora Európskej únie

Keďže predmet návrhu zákona nie je v práve Európskej únie upravený, body 4 a 5 sa nevypĺňajú. Navrhované znenie časti novely, ktoré sa viaže k návrhu Smernice Európskeho parlamentu a Rady o boji proti násiliu na ženách a domácemu násiliu ešte nie je súčasťou práva EÚ, keďže smernica ešte nie je finálne schválená a publikovaná.

**DOLOŽKA**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 432/2021 Z. z. o disciplinárnom poriadku Najvyššieho správneho súdu Slovenskej republiky a o zmene a doplnení niektorých zákonov (disciplinárny súdny poriadok).

**A.2. Vplyvy:**

| **Vplyv** | **Pozitívne** | **Žiadne** | **Negatívne** |
| --- | --- | --- | --- |
| **1. Vplyvy na rozpočet verejnej správy** |  | X |  |
| **2. Vplyvy na podnikateľské prostredie – dochádza k zvýšeniu regulačného zaťaženia?** |  | X |  |
| **3. Sociálne vplyvy** | X |  |  |
| – vplyvy na hospodárenie obyvateľstva |  | X |  |
| – sociálnu exklúziu |  | X |  |
| – rovnosť príležitostí a rodovú rovnosť a vplyvy na zamestnanosť | X |  |  |
| **4. Vplyvy na životné prostredie** |  | X |  |
| **5. Vplyvy na informatizáciu spoločnosti** | X |  |  |
| **6. Vplyvy na služby pre občana z toho** |  |  |  |
| - vplyvy služieb verejnej správy na občana |  | X |  |
| - vplyvy na procesy služieb vo verejnej správe |  | X |  |
| **7. Vplyvy na manželstvo, rodičovstvo a rodinu** |  | X |  |

**A.3. Poznámky**

Sociálne vplyvy - rodová rovnosť

Predložený návrh zákona bude mať pozitívny vplyv na rodovú rovnosť, pretože prispieva k ochrane žien vystupujúcich vo verejnom priestore, najmä obrankýň ľudských práv a novináriek. Zavedením osobitného motívu spáchania trestného činu sa zlepší ochrana týchto osôb, pretože sa správne identifikuje motív, ktorý páchateľov motivuje k páchaniu trestných činov, ktorých cieľom je umlčať ženy vo verejnom priestore. Zároveň sa vyhovie odporúčaniam mnohých medzinárodných orgánov a organizácií, ktoré volajú po zlepšení ochrany obrancov ľudských práv, vrátane žien.

Vplyv na informatizáciu spoločnosti

Spresnením a doplnením trestného činu nebezpečného elektronického obťažovania bude mať návrh zákona pozitívny vplyv aj na informatizáciu spoločnosti, keďže postihne vážny zásah do súkromia osôb, voči ktorým páchatelia páchajú online násilie.

**A.4. Alternatívne riešenia**

V prípade nulového riešenia, teda pri zachovaní doterajšieho stavu sa SR vystavuje riziku, že nebude plniť svoj pozitívny záväzok spočívajú v povinnosti efektívne odhaľovať a stíhať všetky trestné činy, postihovať páchateľov a zabezpečovať práva obetí trestných činov. Je zrejmé, že páchatelia sa dopúšťajú páchania trestných činov z pohnútky - osobitného motívu, ktorý sa v minulosti nevyskytoval, no situácia sa zmenila a je potrebné ju riešiť. Na to nadväzuje oblasť online násilia a jeho špecifických foriem, ktoré je potrebné v právnej úprave doplniť.

**A.5. Stanovisko gestorov**

Návrh zákona bol zaslaný na vyjadrenie Ministerstvu financií Slovenskej republiky a Ministerstvu hospodárstva Slovenskej republiky a ich stanoviská tvoria súčasť predkladaného materiálu.